Istos pobladors establioron bellas culturas d'a Prehistoria en l'actual territorio estatounitense, u mesmo nuclios de población importants en os territorios d'o sud, a man de l'actual muga con Mexico, con millors condicions climatolochicas ta l'agricultura que premiteba o desenvolique d'a civilización. Asinas, a Cultura humana más antiga conoixita en o territorio estatounitense ye a clamata Cultura Clovis, d'arredol d'o sieglo XIV aC, situata en o territorio de l'actual estato de Nuevo Mexico. Dimpués d'a Cultura Clovis se succedioron en a cuenca d'o río Misisipi os anasazis, os Mound Builders u constructors de tumulos, y a dita Civilización d'o Misisipi. Sindembargo, istas civilizacions y mesmo a suya remeranza desapareixioron antis d'a plegata a America d'os europeus, que nomás troboron en l'actual territorio estatounitense que grupos sin una cultura abanzata a o ran europeu, en comparanza con as civilizacions sudamericanas.[13]